stanford-oval/wikipedia huggingface dataset:
Teheranin konferenssi
Operaatio Pitkä hyppy

Otto Skorzenyn mukaan konferenssin päävieraiden surmaamiseksi tai vangitsemiseksi oli Saksan Abwehrin valmisteltavaksi annettu operaatio Pitkä hyppy. Operaatiota Iranissa valmisteli Roman Gramota. Hankkeen valmistelijat pudotettiin laskuvarjoilla Iraniin Krimiltä lähteneistä lentokoneista. Gramotan toimet Iranissa ilmoitti brittiläisille sveitsiläinen Ernst Merzer. Hän oli soluttautunut brittitiedustelun toimeksiannosta Abwehriin, jonka käskystä hän oli siirtynyt 1940 Teheraniin kaupallisten toiminimien edustajaksi. Saksalaisten jouduttua kesällä 1941 lähtemään Iranista Ernst Merzer oli jäänyt sveitsiläisenä saksalaisten tiedustelijoiden pää- ja yhdysmieheksi Teheraniin. Neuvostoliittolaiset saivat tiedon asiasta saksalaisena yliluutnanttina esiintyvältä Paul Siebertiltä, joka oli neuvostoliittolainen tiedustelija Nikolai Kuznetsov. Paul Siebert palveli Ukrainassa ja sai tietonsa SS-Sturmbannführer Ulrich von Ortelilta, joka oli luvannut tutustuttaa Paul Siebertin Otto Skorzenyyn. lähde?
Neuvostoliittolaiset varoittivat asiasta yhdysvaltalaisia, joiden turvallisuustoimista vastannut Michael Reilly ottikin asian vakavasti. Lopulta kaupungissa matkustamisen vähentämiseksi Franklin Roosevelt asui Neuvostoliiton Teheranin-suurlähetystössä konferenssin ajan.
Aiheesta muualla

Wikimedia Commonsissa on kuvia tai muita tiedostoja aiheesta .
The Tehran Conference.(a) Declaration of the Three Powers, December 1, 1943. (b) Declaration of the Three Powers Regarding Iran, December 1, 1943. (c) Military Conclusions of the Tehran Conference (englanniksi) (yale.edu)
Valentin Berežkov, Näin tehtiin historiaa, 1987, Kustannusliike Progress ja SN-KIRJAT Oy, Neuvostoliitto, painopaikka Neuvostoliitto, ISBN 951-615-559-6
Nainen vailla varjoa

Alfred Rollerin (1864–1935) puvustussuunnitelma.
Nainen vailla varjoa (saks. Die Frau ohne Schatten) (Op.65 ; TrV 234 ) on Richard Straussin säveltämä kolminäytöksinen ooppera, joka sai ensi-iltansa 10. lokakuuta 1919 Wienin valtionoopperassa Straussin johtajakauden avajaisiksi.
Taustaa

Oopperan syntyprosessi oli pidempi kuin minkään muun Straussin oopperan. Hugo von Hofmannsthal alkoi suunnitella librettoa jo vuonna 1911, mutta partituuri valmistui vasta vuonna 1917. Oopperan valmistumista viivästyttivät ensimmäinen maailmansota, oopperan musiikin haastavuus ja näyttämötekniikan vaatimukset.
Suomessa Nainen vailla varjoa kuultiin konserttiesityksenä vuonna 1992, ja Kansallisoopperassa se esitettiin ensi kerran vuonna 2006.
Henkilöt

Keisari (T)
Keisarinna (S)
Imettäjä (Ms)
Henkisanansaattaja (Bar)
Temppelin vartija (S)
Nuorukaisen ilmestys (T)
Haukan ääni (S)
Ääni ylhäältä (A)
Barak, värväri (Bar)
Barakin vaimo (S)
Värvärin veljiä: Yksisilmäinen (korkea B), yksikätinen (B), Kyttyräselkä (T)
Syntymättömien lasten ääni (3S, 3A)
Kaupungin vartijoiden ääniä (3B)
Keisarillisia palvelijoita, vieraita lapsia, henkipalvelijoita, henkien ääniä (kuoro, lapsikuoro)
Tapahtumat

Oopperan tapahtumapaikka on tarumaailma tarujen aikaan. Mysteerinäytelmässä esiintyy sekä ihmisiä että henkimaailman olentoja. Keisaripari ja värväripari joutuvat kokeeseen, jossa heidän pitää muuttua. Keisarinna oppii ymmärtämään ihmiskohtaloa, ei ota toisen varjoa ja luopuu tavoitteesta tulla ihmiseksi. Keisari luopuu omistavasta rakkaudesta. Molemmat oppivat tuntemaan sympatiaa muita ihmisiä kohtaan. Värväri taas kehittää sielullista herkkyyttä ja hänen vaimonsa oppii ymmärtämään omistautuvan rakkauden arvon. Ainoastaan keisarinnan imettäjä ei läpäise koetta vaan on yhä keisarinnaa kohtaan tuntemansa, kaiken muun pois sulkevan rakkauden vallassa.
Aiheesta muualla

Partituuri
Korhonen, Hannu: Nainen vailla varjoa huipentaa Suomen Kansallisoopperan Strauss-vuoden ranneliike.net. 2.1.2006. Viitattu 3.8.2018.
Staatsoper Hamburg: Die Frau ohne Schatten – Richard Strauss – trailer Youtube. 20.4.2017. Viitattu 3.8.2018.
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Ranska  BnF data  Saksa  Israel 
Muut:  BRAHMS 2  MusicBrainz work
Naratš

| Naratš, Narotš (Нарач, Нарочь) |
| --- | --- |
 Naratš, Narotš
 Koordinaatit: 54°54′48″N, 26°42′16″E 
Valtio:   Valko-Venäjä
Alue:  Minskin alue
Korkeus:  160–210 m
Väkiluku (10/2009):  2 931
Aikavyöhyke:  UTC+3
 
 www.myadel.minsk-region.by 
Infobox OKVirheellinen NIMI-arvo: 
Naratš (valkoven. Нарач) eli Narotš (ven. Нарочь) on loma-asutus- ja kylpylätaajama Mjadzelin hallintopiirissä Minskin alueen luoteisosassa Valko-Venäjällä. Vuoden 2009 väestönlaskennassa Naratšin asukasluku oli 2 931. Naratš sijaitsee Minskistä katsottuna luoteessa; maanteitse matkaa on runsas 150 kilometriä.
Naratšin suosittu lomataajama sijaitsee Valko-Venäjän suurimman luonnonjärven eli Naratš-järven luoteisrannalla. Naratš on samalla eräs vuonna 1999 perustetun Narotšanskin kansallispuiston alueella sijaitsevista kaupunkimaisista taajamista. Naratšin seutu on Valko-Venäjän suurin ja tunnetuin loma- ja kylpyläalue. Alueella sijaitsevat muun muassa kuntoutuslaitokset (sanatoriot) Belaja Rus (300 majoituspaikkaa), Narotš (260), Priozerny (515), Sputnik ja Sosny. Lisäksi alueella on muita yösijoja hotellessa, majataloissa ja maaseutumajoituksessa. Noin 3 kilometriä tästä loma- ja kylpylätaajamasta luoteeseen sijaitsee varsinainen Naratšin keskustaajama, josta löytyvät muun muassa kansallispuiston hallinto ja kaksi kirkkoa.
Katolinen kirkko Naratšin keskustaajaman läpi kulkevan maantien varrella.
Naratšin ortodoksinen kirkko.
Kauppakeskus Naratšin kylpylätaajamassa.
Naratšin kylpylätaajaman keskustaa.
Aiheesta muualla

Kuvia tai muita tiedostoja aiheesta Naratš Wikimedia Commonsissa
Lyhyt kaupunkikuvaus (BYcity.org) (englanniksi)
НАРОЧЬ - Tietoa taajamasta (dorogiby.info) (venäjäksi)
WikiMapia karttalinkki, selitykset pääosin (venäjäksi), (valkovenäjäksi) tai (englanniksi)
Neuvostoliiton aikaisia topografiakarttoja alueesta (venäjäksi) (maps.vlasenko.net)
Joitain kuvia Naratšin taajamasta (venäjäksi)
Valko-Venäjän Ilmatieteen laitoksen sääennuste Mjadzelin piirin Naratšiin (pogoda.by) (venäjäksi)
Naratšanski

Naratšanski
| --- | --- |
Sijainti:  Minskin alue Valko-Venäjä
Pinta-ala:  933,0 km2 
| --- | --- |
Tyyppi:  Kansallispuisto 
Perustettu:  1999 
muokkaa - muokkaa wikitekstiä - muokkaa Wikidataa
Naratšin kansallispuisto, Naratšanski tai  Narotšanski eli (valkoven. Нацыянальны парк Нарaчанскі, Natsyjanalny park Naratšanski, ven.  Национальный парк Нарочанский, Natsionalnyi park Narotšanski) on kansallispuisto, joka sijaitsee Valko-Venäjän luoteisosissa lähes kokonaan Minskin alueella, noin 150 km:n päässä Minskistä.
Naratšanski-kansallispuiston sijainti Valko-Venäjällä
Näkymä Naratšjärvelle
Järviluonto ja -matkailu ovat alueen paikallisia vetonauloja; kalastus etenkin alueen kymmenessä suurimmassa järvessä on suosittua.  Suurin järvistä on Naratš- eli Narotš-järvi (ven.  Озеро Нарочь, Ozero Narotš), jonka pinta-ala 80 km² ja keskisyvyys 9 m. Metsiä on  noin puolet puiston pinta-alasta. Mäntymetsät ovat hallitsevia, lisäksi esiintyy melkoisesti  seka- ja koivumetsää; kansallispuiston "Karjalan koivikot" ovat valkovenäläisittäin harvinaisia. Alueella pesii noin 185 lintulajia, joista 24 on luokiteltu harvinaisiksi.
Kansallispuisto on perustettu 1999. Sen pinta-ala on nykyään 973 neliökilometriä, josta kansallispuistohallinnon maa- ja vesialueita on 69 % ja loput 31 % on muiden maanomistajien hallussa.  Kansallispuiston hallinto on Naratšin kaupunkityyppisessä taajamassa.
Aiheesta muualla

Национальный парк Нарочанский национальный парк (Arkistoitu – Internet Archive) http://www.floranimal.ru (Arkistoitu – Internet Archive) (venäjäksi)
Kansallispuiston kotisivujen kuvaus alueen ilmastosta ja luonnonoloista (Arkistoitu – Internet Archive) (venäjäksi)
Narotšanski krai (venäjäksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel
Teomatiikka

Raamatusta on etsitty salattua tietoa monenlaisilla menetelmillä.
Sana teomatiikka (engl. theomatics) on muodostettu kreikan jumalaa tarkoittavasta sanasta 'teos' (Θεός), sekä matematiikka-sanan loppuosasta, eli se merkitsee 'Jumalan matematiikkaa'. Teomatiikka tutkii kreikan ja heprean kielisiä Raamatun tekstejä, joissa sanoilla, lauseilla ja asiakokonaisuuksilla on oma lukuarvonsa.
Historia

Teomatiikka keksittiin vuosina 1975-1976 Portlandissa Yhdysvaltojen Oregonissa. Vuonna 1979 Del Washburn kirjoitti yhdessä Jerry Lucasin kanssa kirjan Theomatics: God's Best Kept Secrect Revealed. Kirjaa myytiin noin 90 000 kappaletta. Vuonna 1994 julkaistiin 663-sivuinen 'Theomatics II'-kirja.
Menetelmä

Teomatiikassa lasketaan Raamatun tekstien asiakokonaisuuksien, lauseiden ja lauseen osien lukuarvoja. Jokainen tekstissä mainittu luku on avain. Toisiinsa liittyvien sanojen, lauseiden ja asiakokonaisuuksien lukuarvot esiintyvät tietyn asiayhteyteen liittyvän luvun kerrannaisina. Teomatiikan sääntöihin kuuluvat kertoimet ja ryhmittely (clustering). Ryhmittelyssä sallitaan -2..+2 pyöristys lukuarvoille, jotta ne saadaan jaolliseksi tietyllä kertoimella. Esimerkiksi 700 ja 1500 ovat luvun 100 kerrannaisia, mutta ryhmittelytekniikalla myös luvut 698, 699, 701, 702, 1498, 1499, 1501 ja 1502 ovat sen kerrannaisia.
Löytöjä

Teomatiikan avulla on löydetty valtava joukko lukuja, jotka näyttävät yhdistävän aina tiettyjä sanoja tai käsitteitä. Esimerkiksi Joh 21:11 jakeessa opetuslapset saivat 153 kalaa. Tämän avainluvun perusteella kaiken, mikä Raamatussa käsittelee kaloja ja kalastamista, pitäisi perustua lukuun 153. Sen kerrannaisia ovat muun muassa kreikan sanat "kalat" = 153 x 8, "verkko" = 153 x 8, "paljon kaloja" = 153 x 8 x 2 ja "ihmisten kalastajia" = 153 x 14.
Vanhassa testamentissa kaikki elämän puuhun liittyvät lauseet ovat jaollisia luvulla 240, esimerkiksi 1 Ms 2:9 "sekä elämän puun paratiisin keskelle" = 240 x 3 ja 1 Ms 3:24 "välkkyvän, leimuavan miekan vartioimaan tietä" = 240 x 10.
Arvostelua

Eräs teomatiikkaa arvostelleista on Russell Glasser, joka on kiinnittänyt huomiota muun muassa kahteen Washburnin väitteeseen teomatiikan tieteellisistä todisteista.
Ensiksi Glasser asetti kyseenalaiseksi Washburnin väitteen että "Ilmiö toimii ainoastaan Raamatussa, eikä missään muualla. Mikään kirjallinen teos ei ole pystynyt, eikä todennäköisesti koskaan pysty, johdonmukaisesti demonstroimaan mitään teomatiikan kaltaista", tekemällä analyysin Dave Rhodesin kuulusta ketjukirjeestä "Make money fast", ja väittämällä että ilmiö voidaan havaita myös siinä. Myöhemmin myös Mormonit ovat tehneet teomaattisia löytöjä Mormonin kirjasta.
Glasser huomautti myös Washburnin lausunnosta "On ehdottomasti ja täydellisesti mahdotonta matemaattisesti todistaa teomatiikkaa vääräksi", että väite on sama kuin että teomatiikka ei ole falsifioitavissa, joten siksi se ei myöskään täytä tieteen tunnusmerkkejä.
Aiheesta muualla

Russell Glasser: Theomatics Debunked
Raamatun numeriikkaa (Arkistoitu – Internet Archive)
www.theomatics.com
Theomatics proven solidly
Theomatics and other Bible codes - Hoaxe's or God's fingerprint?
Jeremy Narby

Jeremy Narby (s. 1959) on sveitsiläinen antropologi, filosofian tohtori ja kirjailija. Hän työskenteli luetteloimassa sademetsän luonnonvarojen käyttöä auttaakseen taistelussa alueille levittäytyviä öljy-yhtiöitä vastaan ja kysyi yhdeltä paikallisista oppaistaan, miten he tiesivät niin paljon miljoonista eri ympäröivistä kasvilajikkeista. Narbylle neuvottiin yksinkertaisesti, että kasvit itse kertovat ihmisille, miten niitä tulisi käyttää, eritoten ayahuasca-eliksiiriä juomalla saavutetun päihtymystilan kautta.
Ayahuasca on hallusinogeeninen sekoitus, joka on tehty muun muassa Banisteriopsis caapi -köynnöksestä ja erinäisistä sekoitetuista ainesosista jotka sisältävät DMT:tä. Juotuaan sekoitusta sisältäneen teen Narby tapasi omien kuvaustensa mukaan jättiläiskäärmeen ja hänelle kerrottiin, että hän on ”vain ihminen”. Narby väittää, että teen juodessaan šamaanit vievät tietoisuutensa molekyylitasolle ja kykenevät sitten parantamaan sairauksia – Narbyn mukaan eräät tietäjien käyttämät symboliset kuvaukset DMT-todellisuuden sisältä (heksagonikuvioinen käärme) tarkoittavat muun muassa DNA:ta. Koska Narby pelkäsi joutuvansa tutkijayhteisön pilkan kohteeksi, hän ei kirjoittanut kokemuksistaan kahdeksaan vuoteen.
Narby on sittemmin kirjoittanut kolme kirjaa ja järjestänyt biologeille ja muille tutkijoille tutkimusretkiä sademetsään, jotta he voisivat tutkia ayahuascan hyötykäyttöä. Vuodesta 1989 hän on työskennellyt Nouvelle Planète -järjestössä ja viettänyt useita vuosia eläen Ashaninca-intiaanien parissa Perun Amazonin sademetsässä.
Kirjat

The Cosmic Serpent: DNA and the Origins of Knowledge (1998) ISBN 0-87477-911-1
Shamans Through Time: 500 Years on the Path to Knowledge (2001) edited by Narby and Francis Huxley ISBN 1-58542-091-3
Intelligence in Nature (2005) ISBN 1-58542-399-8
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  DDB  Trove 
Muut:  IdRef
Naströnd

Náströnd. Lorenz Frölichin piirros vuodelta 1895.
Naströnd tai Nastrand on skandinaavisessa mytologiassa vainajien ranta kaukana pohjoisessa, jonne joutuivat kuolemansa jälkeen valapatot, murhaajat ja lainrikkojat. Siellä on synkkä sali, jonka ovi aukeaa pohjoiseen ja jonka seinät on tehty käärmeiden selistä. Lohikäärme Nidhöggr imee siellä vainajien verta.
Gylfaginningissä Naströndiä kuvataan seuraavasti:
»Ruumisrannalla (Nástrandir) on suuri, mutta paha sali, jonka ovi on pohjoiseen. Se on kokonaan punottu käärmeitten selistä kuten pajuista tehty huone. Kaikki käärmeenpäät kääntyvät sisään huoneeseen ja ruiskuttavat myrkkyä, niin että salin läpi juoksee myrkkyvirtoja. Niiden yli kahlaavat valapatot ja murhaajat. Mutta Hvergelmissä on pahinta: siellä piinaa Nidhoggr vainajain ruumiita.»
.
Narodytši

| Narodytši (Наро́дичі) |
| --- | --- |
 Žytomyrin alueen sijainti, alla taajaman sijainti
 Narodytši
 Koordinaatit: 51.2026°N, 29.0815°E 
Valtio:  Ukraina
Alue:  Žytomyrin alue
Piiri:  Korostenin piiri
Maininta:  1545
Kaupunkimainen taajama:  1958
Pinta-ala:  
 – Kokonaispinta-ala:  5,23 km²
Väkiluku (2011):  2 585
Aikavyöhyke:  UTC+2
 – Kesäaika:  UTC+3
Postinumero:  11400-11404
Suuntanumero(t):  +380 4140
 
 naroduchi.in.ua/ 
 Piirin kotisivut 
Infobox OKVirheellinen NIMI-arvo: 
Narodytši (ukr. Наро́дичі) on kaupunkityyppinen taajama Ukrainan Žytomyrin alueen koillisosissa, lähimmillään noin 26 kilometriä Valko-Venäjän Homelin alueen ja valtakunnanrajan lounaispuolella. Taajama sijaitsee linnuntietä noin 110 kilometriä Žytomyristä pohjoiseen ja 132 kilometriä Kiovasta luoteeseen.
Taajama on heinäkuusta 2020 lähtien ollut osa Korostenin piiriä. Aiemmin se toimi pienemmän Narodytšin piirin hallintokeskuksena. Vuoden 2011 alussa taajaman asukasluvuksi arvioitiin 2 585, ja koko piirissä asui 9 656 henkeä. Piiri saastui erityisesti itäosiltaan pahoin (luokitus osin jopa suljetuksi vyöhykeeksi) kevään 1986 Tšernobylin ydinonnettomuuden seurauksena, ja väestöä evakuoitiin ja osin asutettiin uudelleen muualle.lähde?
Narodytšin aiemman piirihallinnon rakennus.
Taajaman keskustaa.
Linja-autoasema ja kauppa.
Narodytšin Lenin.
Aiheesta muualla

Kuvia tai muita tiedostoja aiheesta Narodytši Wikimedia Commonsissa
Topografiakarttoja taajaman ympäristöstä vlasenko.net
Mystiikka

Ihminen kaikkeuden osana, Hildegard Bingeniläisen näky, Liber Divinorum Operum vuodelta 1165.
Mystiikka (kreikan sanasta μυω, muo, ’vaikeneminen’) on jumaluuden välittömään yhteyteen pyrkivä uskonnollisen elämän muoto. Yleiskielessä mystiikalla voidaan tarkoittaa myös salaperäisyyttä ja salamyhkäisyyttä. Mystiikka tarkoittaa elämäntapaa, jossa pyritään saavuttamaan välitön yhteys Jumalaan tai perimmäinen henkinen todellisuus tai totuuslähde?.
mystisismi on ajatussuunta, jonka mukaan olevaisen ydin on käsitettävissä vain sisäisellä näkemyksellä eli intuitiolla
mystiikka tai mystisyys tarkoittaa elämäntapaa, jossa pyritään välittömään yhteyteen jumaluuden kanssa
mystikoiksi kutsutaan mystiikkaa harjoittavia henkilöitä
Uskonnolliset mystikot yleensä ajattelevat, että jokapäiväisten ilmiöiden takana on olemassa syvempi, perustavampi olemassaolon taso. Tästä tasosta voidaan käyttää useita eri nimityksiä, kuten jumala, äärimmäinen todellisuus tai voima, ja se on mahdollista kokea suoraan. Tämä kokemus voi olla ekstaattinen ilmestys, jumalallistuminen, jumaluuden tai todellisuuden suora kokeminen, valaistuminen, nirvana, satori, samadhi ja niin edelleen. Usein tähän liittyy myös tuntemus itsen kadottamisesta ja yhteydestä kaikkeuteen, sekä tunne rauhasta, ilosta ja siunauksesta.
Mystisismi käsitetään usein uskonnolliseksi ilmiöksi, mutta mystisiksi kutsuttuja kokemuksia voi tapahtua riippumatta uskonnon harjoittamisesta tai henkilön uskonnollisuudesta. Tällainen kokemus voi olla yllättävä ja tapahtua täysin ennakoimattomasti. Mystisen kokemuksen voi aiheuttaa myös taiteellinen tai tieteellinen innoitus tai jopa psyykkinen häiriö. Selittämättömyys on mystiselle kokemukselle ominaista, ja mystisiä kokemuksia onkin usein vaikea pukea sanoiksi. Sanaa mystiikka voidaan käyttää tarkoittamaan mystisten kokemusten tietoista ja järjestelmällistä etsintää. Mystiseen kokemukseen päästäkseen mystikko yleensä käyttää tiettyjä menetelmiä, joita voivat olla muun muassa mietiskely, jooga, askeesi, paasto, rukous tai mantra.
Jos mystikko on jonkin uskonnollisen järjestön jäsen, hän saattaa ylittää tavalliset uskontoon kuuluvat rituaalit ja dogmit, ja käyttää yleisempää lähestymistapaa. Tämän vuoksi eri uskontojen mystiset suuntaukset ovat usein olleet vapaamielisten ihmisten suosiossa ja kunnioituksen kohteena. Kristillisessä mystiikassa pyritään jumalyhteyteen mietiskelyn kautta.
Osat

Mystiikkaan kuuluvat mystinen kokemus, mystisen kokemuksen seurausvaikutukset, rituaalinen toiminta, älyllinen ulottuvuus sekä uskonnollisen perinteen merkitys.
Osat > Mystinen kokemus

Mystiikan keskeinen osa on mystinen kokemus. Siitä on olemassa useita määritelmiä. Uskontotieteilijä Antoon Geelsin (2009) määritelmä, Robert S. Ellwoodin (1980) määritelmää soveltaen:
»Mystinen kokemus on uskonnollisessa tai profaanissa kontekstissa tapahtuva kokemus, jonka kokija välittömästi tai myöhemmässä tilanteessa tulkitsee kohtaamiseksi korkeamman tai perimmäisen todellisuuden kanssa. Tämä kohtaaminen tapahtuu välittömällä, subjektin mukaan ei-rationaalisella tavalla ja tuo mukanaan syvän tunteen ykseydestä ja vaikutelman siitä, että kokemus on tapahtunut muulla kuin tavallisella, arkisella tasolla. Tämä kokemus tuo mukanaan laajalleulottuvia seurausvaikutuksia yksilön elämässä.» 
()
William James kuvaa mystistä kokemusta seuraavasti:
Sanat eivät pysty sitä ilmaisemaan. Mystistä kokemusta ei voida jakaa, eikä siirtää toiselle. Se voidaan kokea vain välittömästi.
Tiedollinen laatu. Vaikka mystiset tilat ovat tunnetilojen kaltaisia niiden kokijalle niillä on myös tiedollinen aspekti. Niissä paljastuu Jamesin mukaan ”totuuden syvyys tavalla, johon loogisesti etenevä äly ei koskaan ulotu”.
Lyhytaikaisuus. Mystiset tilat rajoittuvat puoleen tuntiin tai korkeintaan tuntiin.
Passiivisuus. Mystistä tilaa voidaan valmistella määrätyillä tekniikoilla, mutta itse tila tapahtuu ihmisen omasta tahdosta riippumatta.
Joskus myös uskonnolliset näyt ja kuuloelämykset luetaan mystisiin kokemuksiin. Toisaalta mystikot itse pitävät tällaisia näkyjä ja kuuloelämyksiä vähämerkityksisinä. Näyillä ja kuuloelämyksillä on myös jokin sisältö, mitä mystisillä kokemuksilla ei ole.
Neurotieteilijät ovat esittäneet erilaisia teorioita mystisten kokemusten synnyn syistä. Yhden teorioiden ryhmän mukaan mystiset ajatukset syntyvät aivojen tietyn alueen aktivoitumisessa, ja toisen ryhmän mukaan ne syntyvät estojen poistumisen kautta. Tutkimuksissa on havaittu, että mystiset kokemukset lisääntyvät, kun ihmisaivojen otsa- ja ohimolohkojen rajoittavat toiminnot eivät toimi normaalisti. Niiden estojen purkautuessa ihminen mahdollisesti etsii hämmentäville kokemuksille yliluonnollisia selityksiä.
Osat > Muut osat

Rituaaliseen toimintaan kuuluvat eri tiet, joiden tarkoituksena on päämäärän toteuttaminen eli mystinen elämys. Tällaisia rituaalisia toimintoja ovat esimerkiksi askeesi tai mystiset tekniikat kuten mietiskely ja toistava rukous.
Älyllinen ulottuvuus liittyy siihen, miten mystikko itse pohtii ja muovaa kokemustaan. Tästä voidaan lukea mystikkojen omista kirjoituksista.
Perinteen ulottuvuus on se uskonnollinen suuntaus, johon mystikko kuuluu ja jota hän käyttää tulkitakseen elämystään.
Osat > Määrittelyn vaikeudet

Mystikko näkee maailman erilaisen 'linssin' läpi kuin tavanomaisissa kokemuksissa, ja tämä voi olla merkittävä este mystiikkaa ja mystisiä opetuksia tutkiville. Kuten runoudessa, mystiikassa käytetyt ilmaisut ovat usein esoteerisia, peittäviä, yksinkertaistettuja tai monivivahteisia, ja niiden merkitys jää ulkopuoliselle hämäräksi. Mystikko itse katsoo käsittäneensä ne täysin selvästi. Kuten Daodejing sanoo:
»Sanani on hyvin helppo ymmärtää, ja ne on helppo toteuttaa käytännössä

Kuitenkaan yksikään maailmassa ei ymmärrä niitä eikä toteuta niitä käytännössä.» 
(TTC, 70selvennä)
Kirjassaan Kabbala Gershom Scholem sanoo: ”Kabbala ei ole yksi järjestelmä, jonka periaatteet voisi selittää helposti tai suoraviivaisesti, vaan se käsittää useita toisistaan eroavia, ja usein jopa toisilleen vastakkaisia lähestymistapoja.”
Osat > Käytettyjä menetelmiä

Aforismit, runous ja niin edelleen: Puolitaiteelliset yritykset pukea sanoiksi joitakin mystisten kokemusten erityisiä kuvauksia tai näkökulmia.
”Jumala on rakkaus” (erityisesti kristillisyydessä ja suufilaisuudessa), ”atman on brahman”, zen-buddhalaisuuden haikut, Rumin rakkausrunot (suufilaisuus). Usein nämä on ymmärretty iskulauseina tai taiteena, ja siten kadotettu niiden perimmäinen merkitys käytännön harjoittelussa.
Arvoitukset ja metafyysiset ristiriidat, ratkaisemattomat tehtävät tai ajatuslinjat, joiden tarkoitus on johtaa oppilaan tajunta pois älyllisestä ymmärtämisestä kohti suoraa kokemusta.
Klassinen japanilainen kōan ”Miltä kuulostaa yhden käden taputus?” (zen-buddhalaisuus). Toisinaan nämä on ymmärretty pelkäksi hölynpölyksi, toisinaan taas vakavasti otettaviksi kysymyksiksi, joiden vastauksessa piilee mystinen merkitys.
Humoristiset tarinat: Opetukset jotka samanaikaisesti johtavat oppilasta pois vakavasta keskustelusta, ja sisältävät metafyysisiä merkityksiä.
Esimerkiksi Mulla Nasraddinin tarinat ja Bektashin vitsit (islam), ja eläinhenki-tarinat Amerikan intiaanien, Australian aboriginaalien ja Afrikan heimojen kansanperinteessä.
metaforat: Tarinat, joiden tarkoitus on opettaa analogian kautta jokin erityinen, mutta epäsovinnainen näkökulma todellisuuteen.
Mystiikan suhde filosofiaan

Mystisismi ja nykyaikainen (analyyttinen) filosofia ovat toisilleen vastakkaisia. Mystisismi on kokemuksellista ja kokonaisvaltaista, ja mystiset kokemukset ovat yleensä ilmaisun ulottumattomissa, kun taas nykyaikainen filosofia on analyyttistä, kielellistä ja pelkistävää. Läpi historian mystinen ja filosofinen ajattelu ovat olleet läheisesti yhteydessä toisiinsa. Platon ja Pythagoras, ja pienemmässä määrin Sokrates, sisällyttivät selviä mystisiä osia opetuksiinsa. Myös useat kuuluisista kristityistä mystikoista olivat samalla huomattavia filosofeja, ja Buddhan sutrissa sekä Adi Sankaran teoksessa Viveka Chudamani (erityisesti buddhalaisuuden ja Advaitan hindulaisuuden perusteksteissä) mystisiä ajatuksia käsitellään hyvin erittelevästi.
Välirikko mystisismin ja nykyajan filosofian välillä johtuu tieteellisestä ajattelusta: useat luonnontieteistä vaikutteita saaneet filosofien koulukunnat pitävät yksilöllistä kokemusta merkityksettömänä. Analyyttisesta filosofiasta poikkeavalla mannermaisella filosofialla on taipumusta käsitellä mystisismiin läheisesti liittyviä kysymyksiä, kuten olemassaolon yksilöllistä kokemusta eksistentialismissa.